##### ΑΣΚΗΣΕΙΣ ΣΤΟΝ ΠΛΑΓΙΟ ΛΟΓΟ

**Α.** ΠΛΑΓΙΟΣ ΛΟΓΟΣ ΜΕ ΤΕΛΙΚΟ ΑΠΑΡΕΜΦΑΤΟ

1. Μεταφράστε τις προτάσεις στα αρχαία ελληνικά. 2. Μετατρέψτε τον πλάγιο λόγο (δηλ. το απαρέμφατο) σε ευθύ.

1. οι τριάκoντα απαγόρευαν στο Σωκράτη να συζητά με τους νέους.
2. σας συμβουλεύω να μην τους ακούσετε.
3. ο ποιητής προέτρεψε (*κελεύω*) τον χορό να τραγουδήσει.
4. ο δάσκαλος απαίτησε (*κελεύω*) από τον μαθητή να διαβάσει.
5. κάθε φτωχός εύχεται να γίνει πλούσιος.
6. ο τύραννος είχε την αξίωση (*ἀξιόω*) να τον υπακούν (*πείθομαι*) όλοι.
7. σας παρακαλούμε (*δέομαι +γεν*.) να αθωώσετε (*ἀποψηφίζομαι +γεν*.) τον κατηγορούμενο (*φεύγων*).

**Β.** ΠΛΑΓΙΟΣ ΛΟΓΟΣ ΜΕ ΕΙΔΙΚΟ ΑΠΑΡΕΜΦΑΤΟ

1. Μεταφράστε τις προτάσεις στα αρχαία ελληνικά. 2. Μετατρέψτε τον πλάγιο λόγο (δηλ. το απαρέμφατο) σε ευθύ.

1. ο νεαρός είπε (*ἔφη*) ότι θα βοηθήσει τον γεροντα.
2. ο βασιλιάς είχε την πεποίθηση ότι (*πιστεύω*) έχει ορθή άποψη (*ὀρθῶς γιγνώσκω*).
3. η γυναίκα θεωρούσε (*ἡγοῦμαι*) ότι η ίδια έχει ορθή άποψη αλλά ο σύζυγός της κάνει λάθος.
4. τα παιδιά νόμιζαν (*οἴομαι*) ότι ο πατέρας τους απουσίαζε.
5. ο αγγελιαφόρος λέει (*φημί*) ότι οι πρέσβεις έφτασαν ήδη στις πύλες.
6. οι νεαροί υποθέτουν ότι (*οἴομαι*) εύκολα θα νικήσουν τους αντιπάλους.
7. ο ιερεας έλεγε (λέγω) ότι οι θεοί δέχονται τις θυσίες.
8. ο βασιλιάς νομίζει ότι νίκησε.

Γ. ΠΛΑΓΙΟΣ ΛΟΓΟΣ ΜΕ ΚΑΤΗΓΟΡΗΜΑΤΙΚΗ ΜΕΤΟΧΗ

1. Μεταφράστε τις προτάσεις στα αρχαία ελληνικά. 2. Μετατρέψτε τον πλάγιο λόγο (δηλ. τη μετοχή) σε ευθύ.

1. οι πολίτες κατάλαβαν (*αἰσθάνομαι*) ότι βρίσκονταν σε κίνδυνο.
2. θα αποκαλύψω (*δηλόω*) ότι ο ομιλητής ψεύδεται.
3. ξέρετε ότι ο Περικλής είναι άρρωστος;
4. ο Περικλής γνωρίζει καλά ότι (*ἐπίσταμαι*) ότι είναι άρρωστος.
5. αντιλαμβάνομαι ότι (*μανθάνω*) είσαι προδότης.
6. ο γείτονας πιάστηκε να κλέβει χρήματα.
7. ο τύραννος αντιλαμβάνεται (γιγνώσκω) ότι οι πολίτες έχουν φοβηθεί.
8. βλέπω ότι ο στρατηγός κάνει λάθος.
9. ξέρουμε ότι ο κήρυκας ήλθε στην πόλη.
10. θυμάμαι ότι άκουσα θόρυβο.
11. ακούσαμε ότι ο Κύρος είναι στην Κιλικία.